Friedrich Drake

Friedrich DRAKE (naskiĝinta la  en Bad Pyrmont, mortinta la  en Berlino) estis germana skultpisto.

Estinte artista tornista li aliĝis en 1827 al la ateliero de Christian Daniel Rauch. Tie kaj danke al studvojaĝoj al Italujo (kie la influo de Bertel Thorvaldsen ekgravis, lia talento evoluis en la direkto de klasikismo kaj idealismo. Inter la unuaj verkoj menciindas: madono; batalanto falonta; relifo laŭ motivo de la kvina goeta Roma elegio Oftmals hab' ich schon in ihren Armen gedichtet; la vinberkolektistino; statuetoj de Rauch, Goethe, Karl Friedrich Schinkel, Wilhelm von Humboldt, Alexander von Humboldt, Christoph Wilhelm Hufeland, Friedrich Schiller.

Sekvis giganta bronzaĵo de Justus Möser por Osnabrück (1836) kaj du statuoj de reĝo Frederiko Vilhelmo la 3-a (marmore, por Szczecin) kaj la berlina centra parko Großer Tiergarten. Ĉi lasta intencas miene la burĝecon de la princo. Por la berlina Kastelponto li verkis ok  grupojn, ekz. de batalanto kiun kronas Viktorio.  La antaŭhaloj de la Berlina Muzeo ricevis marmoran statuon de Rauch kaj la anoj de Jenaa kolosan buston de la natursciencisto Lorenz Oken. En Jena oni senvualigis en 1858 ankaŭ feran statuon de Johano Frederiko la Grandanima, kiu fondis la universitaton. 

En 1867, Drake finis rajdanto-statuon de reĝo Vilhelmo la 1-a por la kolonja Rejno-ponto. Ĉi tiu verko taksiĝis en 1867, okaze de la Internacia ekspozicio en Parizo, la plej impona laboraĵo siaspece de moderna arto. Sekve oni aljuĝis la Drake oran medalon por tio. Bronza statuo de Schinkel stariĝis Berline sur la placo antaŭ la Arkitektura Akademio. Por la Venko-kolonego de Berlino li kreis orumitan Viktorion. Ĉu ankaŭ ĉi-verko plenumis la kutiman forman precizecon pridisputatas. 

Fonto
"Drake 2" - ĉe: Meyers Großes Konversations-Lexikon, volumo 5, Leipzig 1906, p. 168 

Eksteraj ligiloj

ligiloj ĉe DDB
Art. "Drake, Friedrich" - fare de Max Osborn, ĉe: Allgemeine Deutsche Biographie, volumo 48 (1904), p. 70–73 

kategorio:Germanaj skulptistoj
kategorio:Naskiĝintoj en 1805
kategorio:Mortintoj en 1882
kategorio:Mortintoj en Berlino